

# Event Details

- **Event Name**: Pyhiinvaellus Pielisen Ympäri
- **Event Start and End Date**: Mon, 08 Jun, 2026 at 03:00 pm – Sun, 14 Jun, 2026 at 03:00 pm (+03:00)
- **Event Description**: Tämä on shamanistinen pyhiinvaellus pyhän järven ympäri. Yhteinen matkamme on kunnioituksemme ilmaisu Pielistä ja sen muinaisia kohtaan. Juhlimme yhdessä myös kaikkea uutta elämää, joka kukoistaa näiden pyhien vesien ympärillä kesäaikaan. Shamanistisella pyhiinvaelluksella aikamme on omistettu kokonaisvaltaisesti luonnossa kulkemiselle henkisenä matkana. 

Tänä vuonna Anna-Katariina kutsuu meitä syventämään erityisesti oman äänen kanssa työskentelyä, ja kuinka se yhdistyy Äiti Maan rytmeihin, taajuuksiin ja sointuihin. Opit lisää äänen seremoniallisesta ja rituaalisesta käytöstä, sekä kuinka sydämesi avautuu oman äänesi myötä. 

Matka voi olla mahdollisuutesi syventää shamanistista työskentelyäsi oppimalla Anna-Katariinalta ja Helenalta rituaali- ja seremoniatyötä sekä shamanistista matkantekoa. Me kaikki opimme matkan aikana suoraan luonnosta, kun vierailemme kunnioittamassa yhdessä äärettömän kauniita ja voimakkaita luontokohteita. Vierailemme paikoissa, joissa esivanhempiemme shamaanit ja tietäjät ovat pohdiskelleet ja tehneet parantavaa työtään satojen ja jopa tuhansien vuosien ajan.

Tälle matkalle ei ole erityisvaatimuksia: olet tervetullut, mikäli pystyt osallistumaan koko matkan ajan sekä omistautumaan kanssamme tämän viikon ajaksi yhteiseen seremonialliseen kulkemiseen.

Vietämme aikaa ja istumme seremoniassa kaikissa pääilmansuunnissa järven ympärillä. Matkamme vie meidät Pohjois-Karjalan tärkeille esivanhempien pyhille luontokohteille, metsätemppeleille ja vanhoille kiville.

Tavanomaisesta kävellen tehdystä pyhiinvaelluksesta poiketen kuljemme pidemmät matkat kimppakyydeillä ja kävelemme Pielisen rantapaikoilla valituissa muinaisissa kohteissa. 

Mikä on erityistä vuoden 2026 pyhiinvaelluksessa Pielisen ympäri?

Anna-Katariina vastaa:

“Opimme Sielun Sointikuviosta tai sielun äänijäljestä (eng. Soul Sound Signature) omien ääniemme kautta. Teemme tämän matkan Kuullaksemme uutta laulua ja Äiti Maan uutta taajuutta ääniemme kautta. Sitä tajuutta, mitä hän välittää elementtiensä ja maan asukkaiden kautta. Meitä kutsutaan syventämään yhteyttämme äänen, soinnin ja sävyjen kautta”.  

Mikä on pyhiinvaellus?

Pyhiinvaellus tarkoittaa matkaa, jonka tarkoituksena on laajentaa ymmärrystämme elämän tarkoituksesta, selvittää mitä tuntemattomassa on, omaksua oman olemuksemme laajuus, löytää uusia puolia itsestämme ja kokea muutosta pyhän kautta. 

Pyhiinvaellus on yhteyttä kaikkeen elämään. Se voi tarjota elämää muuttavan matkan syventääksesi ymmärrystäsi omasta tarkoituksestasi ja kaikesta olemassa olevasta. Voimme kävellä henkilökohtaiseen rauhaamme ja myötätuntoon.
Tai se voi olla kävelysi maisemaan: kokea itsesi osana tätä maata, näitä vesiä ja tätä luontoa. Saatat kaivata syvempää luontoyhteyttä ja tulla yhdeksi kaiken kanssa. Olla omassa luonnossasi, tässä luonnossa, luottavassa luonnossa.

Tämän kaltaisella luonnonhenkisellä pyhiinvaelluksella juhlimme kiittämällä luonnon kauneutta, palaamalla rituaaliseen ja seremonialliseen luontoomme, vaalimalla oman psyykkeemme mystikkoa ja kävelemällä yhdessä kaikkien olevaisten kanssa. Kuinka voimme palvella täällä paremmin yhteisen hyvän puolesta?

Tieteellinen tutkimus on osoittanut, että pyhiinvaelluksella voi olla myös psykologisia, henkisiä, sosiaalisia ja biologisia parantavia ja terapeuttisia vaikutuksia. Luonnollisten voimapaikkojen ja parannusseremonioiden metafyysiset ominaisuudet voivat vaikuttaa meihin monin tavoin elinvoimaa lisäävästi. Me kaikki voimme hyötyä seremonian kauneudesta ja pyhästä matkasta näinä aikoina, jolloin maailmassa on niin paljon kollektiivista epätasapainoa, jakautuneisuutta ja surua. Otamme tämän matkan tuodaksemme tasapainoa ja harmoniaa koko olemukseemme ja suhteisiimme.

Vesiseremoniat

Pyhiinvaelluksen aikana pääsemme kokemaan shamanistisia seremonioita, joissa kunnioitetaan vesiä – keskitymme erityisesti järven emuiden kunnioittamiseen. Vesiekosysteemit ovat tärkeimpiä ja arvokkaimpia elämää antavia järjestelmiä. Emme voi koskaan tehdä tarpeeksi rituaaleja ilmaistaksemme kiitollisuutemme ja rakkautemme näihin vesiin ja juhlimaan elämää yhdessä! Luomme kauneutta seremonioissamme, kun opimme ja koemme pyhään vastavuoroisuuteen perustuvien elämää kasvattavien shamaaniseremonioiden lumoa.

Kulkiessamme ympäri Pielisen, teemme jokaisessa pääilmansuunnassa rannalla vesiseremonian Anna-Katariina Hollmeriuksen johdolla. Tämä on yhteinen mahdollisuutemme kunnioittaa tämän Järvimaan luonnonhenkiä ja esivanhempia – kaikkia niitä, jotka ovat kulkeneet täällä ennen meitä, kulkevat meidän kanssamme, sekä tulevien sukupolvien kanssa. Lähetämme parantavia voimia kaikille, jotka sitä tällä hetkellä tarvitsevat.

Tämän pyhiinvaelluksen aikana meillä on upea tilaisuus osallistua ja oppia yhdeltä maailman kokeneimmista ja omistautuneimmista vesi-seremonialistilta, Anna Katariina Hollmeriukselta. Anna-Katariina on matkustanut laajasti ympäri maailmaa kunnioittaakseen pyhiä vesiä, tavatakseen heimojen vanhimpia ja antaakseen panoksensa työssään kristallien, vesien ja pyhän parissa.

Anna-Katariina:

”Kiersin vuosia pitämässä näyttelyitä ja konsertteja ympäri maailmaa, kunnes muinaisten paikkojen vedet ja henget kutsuivat minua. Vesi on nestemäistä tietoisuutta, tunneälyä ja vastauksia tunteisiimme. Se sisältää kolminaisuuden: nesteen, höyryn ja jään. Vesi on ollut tapa yhdistää pyhään kaikissa kulttuureissa ympäri maailmaa. Upeat opettajat antoivat minulle tietoa ja rakkautta tielläni tulevaan työhön: Ailo Gaup (saamelainen shamaani, Norja), Wai turoa Morgan (Maori matakite NZ), Angaangaq (Grönlanti), Ahamkara (Altai, Siperia).
Olen työskennellyt vesien parissa kaikkialla Skandinaviassa. Valaiden ja vesiolentojen kanssa. Uudet vesikoodit ovat tulossa maapallolle ja ihmiskunnalle. Parantuminen tulee vesien kautta. Luonto kaikkine asukkaineen on ollut opettajani. Luonnosta taiteeseen ja taiteesta luontoon."

Koko Euroopan vanhin kallioperä

Vahvat vuoret ja maa ruokkivat vakaata olemispohjaamme, kun työskentelemme veden virtausten kanssa.
Kolin pyhä luontokohde on geologisesti Euroopan mantereen vanhin kallioperä. Se on yli 2,6 miljardia vuotta vanha. Kalliopohja on pääosin valkoista kvartsiittia (geologisesti 85-95 % koko kalliopohjasta), ja Kolin huipulla voi kävellä monilla paljailla valkoisilla kalliopinnoilla.

Luonnonhenkisestä näkökulmasta se, että tämä uskomattoman kaunis luonnonvoimapaikka on myös koko Euroopan vanhin kallio, lisää sen merkitystä. Se on kuin Vanhin viisaista, luonnollinen paikka, jolla on vanhin tieto ja kokemus, joka on nähnyt kaiken. Shamanistinen historia ja paikan luonnon kauneus tekevät sen yhdeksi maailman merkittävimmistä shamanistisista kohteista. Arkeologiset todisteet osoittavat, että ihmiset ovat asuneet täällä jopa 10 000 vuotta sitten.
Aktivoimme avojaloin muistimme ja meillä on mahdollisuus kävellä paljain jaloin näillä voimakkailla kallioilla ja järvenrantarannoilla.

Millaisissa paikoissa käymme?

Aloitamme matkan Kolin pyhältä vuorelta, joka on alueen sydän. Kuulet tarinoita ja koet tärkeitä paikkoja tällä alueella. Vaikka olisit käynyt Kolilla ennenkin, saatat oppia jotain uutta näistä paikoista. Teemme myös venematkan eräille järven saarille alkaen Kolin satamasta.

Pielisen rannalla annamme pyhiinvaelluksemme muotoutua kävellessämme. Vierailemme esimerkiksi Paalasmaan saaristossa, jonne matkustamme autolautalla. Paalasmaa on Suomen korkein saari. Saaristossa on mm. Karhusaari ja Hirvisaari. Vierailemme siellä taianomaisissa paikoissa ja teemme yhdessä vesiseremonian. Yksi vierailukohteistamme on Sydänvaaran huippu, josta on panoraamanäkymät koko alueelle.

Matkamme jatkuu järven pohjoispuolelle Nurmekseen. Täällä kävelemme pohjoisrantaa ja näemme sen pyhät paikat ja pidämme seremonian. Yksi pyhistä paikoista on vanhan ortodoksisen tsasounan vieressä. Nurmeksen alue on täynnä pyhiä luontokohteita, ja kuuntelemme herkällä korvalla, mitkä kutsuvat ryhmämme vierailulle. Itärannalla teemme seremonian Lieksassa. Täällä on mahdollisuus vierailla myös Pielisen museossa, joka on Suomen suurin ulkoilmamuseo.

Teemme matkan Vuonislahteen, josta näet Kolin vuoret järven toisella puolella. Voimme mahdollisesti vierailla myös edesmenneen paikallisen kuvanveistäjä Eva Ryynäsen ateljeessa ja puukirkossa, jonka totemistiset puuveistokset ja animistiset henget voivat inspiroida meitä. Vierailemme uskomattomilla vanhoilla kuusilla ja kuuntelemme heidän tarinoitaan. Kuiskaamme heille, mitä olemme oppineet, ja annamme takaisin.
Kävelemme ystävyydessä.

Miten teemme tämän pyhiinvaelluksen?

Tämän pyhiinvaelluksen aikana kävelemme paljon luonnossa, mutta pitkästä matkasta (yht noin 300 km) johtuen tälle aikavälille joudumme käyttämään myös autoja. Osa matkoista ajetaan autoilla kimppakyyteinä. Vietämme paljon aikaa luonnossa järven ympärillä, kuljemme luonnossa ja teemme matkan perinteisellä veneellä vesille.

Mitä tulee majoittumiseen matkan aikana: Voit tehdä tämän joko lähes ilman kustannuksia käyttämällä telttaa tai sinulla on vaihtoehto majoittua majataloissa tai hotelleissa. Annamme jokaiselle osallistujalle erilaisia vaihtoehtoja. Meidän kauttamme voit tehdä halutessasi majoitusvarauksen ilmoittautumislomakkeessa ja ohjelmassa mainittuihin paikkoihin.

Miten sinne pääsee?

Aloitamme matkan Joensuusta, joka tarjoaa kohtaamispisteen kokoontua ja josta ajamme kohti Kolin kansallispuistoa. Kierrämme järven myötäpäivään.

Onko pyhiinvaellus sopiva minulle?

Pyhiinvaellus sopii kaikille, jotka voivat osallistua koko matkan ajan. Yhteinen pyhiinvaellusaikamme on alkoholiton ja päihteetön. Suosittelemme, että pyhiinvaelluksen ateriat ovat kasvisruokia.

PYHIINVAELLUKSEN OPPAAT:

Seremoniallinen opas:

Anna-Katariina Hollmerus

Seremoniat Pielisen ympärillä ohjaa shamaani-taiteilija Anna-Katariina Hollmerus. Anna-Katariina Hollmerus on vapaa taiteilija kuvataiteen ja musiikin, äänen (rummut, laulukulhot...) alalla. Hänen on omistanut elämänsä energiaparantajana, johon sisältyy moniulotteista parantamista, kristalliverkkotyötä, lohikäärmelinjoja, ley-linjoja. Hänen pääenergiatyönsä on pyhänä veden kantajana, jossa hänen työnsä on vesiseremoniat, vesien kunnioittaminen. Hän on kouluttautunut myös yrtteistä (Fischer Rizzi), toiminnallisessa ääniterapiassa (Heptner), laulukulhoterapiassa (p.hess), henkisessä unessa ja monissa muissa. Anna-Katariinan henkinen matka on vienyt hänen matkansa moniin vanhoihin paikkoihin kuten Egyptiin, Altaihin (Siperia), Nepaliin ja Uuteen-Seelantiin.

Pyhiinvaellusopas ja matkan koordinaattori:

Helena Karhu

Olen pohjoiskarjalainen shamanismin opettaja, kulttuurituottaja ja tutkija. Vanhempani veivät minut Pielisen ympäri ja pyhälle Kolin vuorelle ensimmäisen kerran, kun olin 7 kk ikäinen vauva. Olen viime vuosina tehnyt tätä pyhiinvaellusta uudelleen, elämäni vaiheessa, jolloin naisena siirryn uuteen elämän kypsempään vaiheeseen. 

Elämäni sielutehtävä on Karhun Talossa, jonka tavoitteena on ylläpitää syvää yhteyttä luontoon tietoisuuden, hyvinvoinnin ja yhteyden lähteenä kaikille yhteisössä. Haluan ymmärtää, muistaa ja elää kansantietämystä ja viisausperinteitä yhdessä teidän kaikkien kanssa. Olen Pielisen Tietäjäkeskus ry:n puheenjohtaja.
Maailmanmatkani ovat vieneet minua nuorempana pohjoisten ja arktisten alueiden poikki etsimään elämän tarkoitusta. Nykyään viihdyn parhaiten kotona täällä Pohjois-Karjalassa. Intohimoni on tuoda esiin elämänvoimaa, yhteistyötä ja yhteisöllisyyttä. Toivon, että järjestämissäni piireissä jokainen voi levätä sellaisena kuin on, ja olla vapaa tulla sellaiseksi kuin on. Pyhiinvaellusoppaana tavoitteenani on olla inspiroiva ja positiivinen opastus, jossa elämän yksinkertaisuus ja luonnollisuus ovat avainasemassa. Työtä tehdään suurella kunnioituksella ja luonnon henkiä ja herkkyyttä kuunnellen.

Lämpimästi tervetuloa mukaan!

MAJOITUS:
Sinulla on mahdollisuus tehdä majoitusvaraukset kauttamme tai huolehtia majoituksesta itse. Voit huolehtia itse majoituksestasi, jos haluat mukavuutta lisäävän hotellimajoituksen tai vaihtoehtoisesti maksuttoman telttailun luontokohteissa.

Meidän kauttamme varattavissa olevat majoituspaikat ovat yksityiset paikalliset majatalot ja Nurmeksessa kahdeksi yöksi yksinkertaiset leirintämökit.

Toiveemme on, että jokainen majoittaisi viimeisen yön Vuonislahden Kestikievari Herranniemeen, jossa juhlimme ja päätämme matkamme yhdessä.

ALUSTAVA OHJELMA:

Tämä on alustava ohjelma, mutta annamme haltijoiden ohjata matkaamme, kun kuljemme eteenpäin joka päivä. Liity mukaan joustavuudella ja seikkailun tunteella.

Päivä 1 – Maanantai 8.6.2026:
15.00 - Saapuminen Joensuuhun – kimppakyydit ekologisen jäljen vähentämiseksi
Ajamme Kolin Mattilan majatalolle Kolille
17.00 Ensimmäinen kokoontuminen ja tutustuminen – kiitoslahja luonnolle
18.00 Majoitus ja tervetuliaisillallinen Kolin Mattilassa
19.00 Valmistautuminen saunaan
Sauna – puhdistuvat rituaalit ja vastotukset pyhiinvaellukselle

Päivä 2 – tiistai 11.6.:
07.00 Aamumeditaatio
08.00 Aamiainen 
09:00 Matka Kolin kansallispuiston pyhiin kohteisiin.
Pyhiinvaellusmatka
Vesiseremonia Pielisen rannalla Anna Katariinan kanssa.
Lounas 
17.00 Iltameditaatio
18.00 Majoitus ja illallinen Kolin Mattila
19.00 Sauna

Päivä 3 – keskiviikko 12.6.:
07.00 Aamumeditaatio
08.00 Aamiainen
09:00 Matka Pieliselle veneellä ja tutustuminen järven kauniille saarille
Vesiseremonia saarella
Lounasaika (omat välipalat)
Meditaatio
18.00 Majoittuminen ja illallinen Kolin Mattila
Sauna

Päivä 4 – torstai 13.6.:
07.00 Aamumeditaatio
08.00 Aamiainen
09:00 Ajo Paalasmaalle – Pielisen korkeimmille saarille
Vesiseremonia Paalasmaalla
Lounas 
Nähtävyyksiä Nurmeksen rannikolla
Ajo Nurmekseen
Iltameditaatio Pielisen rannalla
Illallinen
Majoitus Nurmeksessa Hyvärilässä

Päivä 5 – perjantai:
07.00 Aamumeditaatio järven rannalla
08.00 Aamiainen
09.00 Koko päivä:
Vierailu Nurmeksen alueen pyhillä luontokohteilla
Vesiseremonia Pielisen pohjoisrannalla
Illallinen
Majoitus Nurmeksessa Hyvärilässä

Päivä 6 lauantai.
08.00 Aamiainen
09.00 Ajo Lieksaan.
10.00 Vesiseremonia Pielisen itärannalla.
Mahdollisuus vierailla Pielisen ulkomuseossa.
12.00 Lounas
13.00 Jatka ajoa Vuonislahteen.
14.00 Vierailu Eva Ryynäsen puukirkossa ja ateljeessa.
16.00 Illallinen, sauna ja majoitus Vuonislahden Kestikievari Herranniemessä.
Iltameditaatio järven rannalla 

Päivä 7 - sunnuntai.
07.00 Aamumeditaatio järven rannalla
08.00 Aamiainen.
09.00 Päätösvesiseremonia Pielisen rannalla
Lounas Kestikievarissa Herranniemessä
Päätöspiirimme ja yhteinen reflektiomme koetusta matkasta. 
Paluu Joensuuhun

ILMOITTAUTUMINEN:

Voit ilmoittautua tällä ilmoittautumislomakkeella: https://forms.gle/VvSr5WiozPt6ifww9

Tarvittaessa tai mikäli kysyttävää, lähetä sähköpostia osoitteeseen info@karhuntalo.com

Pyhiinvaellusoppaiden tarjous on joko 390 EUR, 500 EUR, 850 EUR mahdollisuuksiesi mukaan, sisältäen 25,5 % ALV:n sisältäen opastuksen pyhiinvaelluksella viikon ajan.

Tämän lisäksi jokainen osallistuja kattaa oman majoituksensa ja ruokailut sekä matkakulut. Voit itse päättää, haluatko majoittua matkan aikana teltassa, mökissä vai hotellissa. Sinulle tarjotaan erilaisia vaihtoehtoja kussakin kohteessa. Mikäli varaat majoituksen kauttamme, hinnat ovat:

Majoitus Kolilla:

Kolin Mattila, keskellä Kolin kansallispuistoa, kävelyetäisyydellä Kolin huipuilta ja Kolin satamasta. Kolin Mattila on paikka rauhoittumiselle ja hiljentymiselle, ja se tarjoaa ihanat rauhalliset ja perinteen mukaiset puitteet pyhiinvaelluksemme tukikohdaksi. Paikka on kaunis, luonnonkeskellä oleva hirsinen perinnemiljöö. Nautimme myös rakkaudella tehdystä kotiruuasta ja tunnelmallisesta puulämmitteisestä saunasta metsän siimeksessä. Lisätiedot: https://www.kolinmattila.com/

Majoitus Kolin Mattilassa, 3 yötä, sis. majoitus jaetussa huoneessa puolihoidolla (aamupala ja illallinen) sekä saunominen yht. 285 EUR
Huom: Tässä kohteessa 1-hh ei ole saatavilla.
Telttailu Kolin Mattilassa, sis. telttapaikka, aamupalat ja illalliset, saunominen yht. 235 EUR
Jos majoitut muualla, pelkät ruokailut ja saunominen retriittiryhmän kanssa Mattilan tilalla yht. 145 EUR

Majoitus Nurmeksessa:
Matkailukeskus Hyvärilä on kuin pieni kylä luonnon keskellä. Hyvärilä sijaitsee Nurmeksessa, kauniin Pielisjärven rannalla, entisen maatilan tiluksilla.
Majoitus 1 yö Hyvärilässä, Nurmeksessa: 
Leirintäaluemökissä: 48 EUR per mökki per yö (1-4 henkeä per mökki)
Telttapaikka: 17 EUR /vrk

Majoitus Vuonislahdessa:
Keskikievari Herranniemi, Vuonislahdentie 185, 81590 Vuonislahti. Pohjois-Karjalan upeimpia kohteita ja pyhän järven Pielisen kauneimpia rantapaikkoja. Kestikievari Herranniemi on Suomen vanhin edelleen toiminnassa oleva kievari, joka ihastuttaa vierailijoitaan tunnelmallaan, erinomaisella ruoallaan ja rauhallisella, erittäin luonnonkauniilla sijainnilla viehättävässä pohjoiskarjalaisessa Vuonislahden kylässä. Koli näkyy suoraan Herranniemen vastarannalla. 
Majoitus jaetussa 2-hh Kestikievari Herranniemessä sis. illallinen ja aamupala sekä saunominen, sekä lähtöpäivän lounaan: 109 EUR
1-hh lisämaksu: 22 EUR

Muuta huomioitavaa kustannuksista:
Huomioithan, että pieniä lisäkuluja voi tulla esimerkiksi veneretkistä järven saarille. Lisäksi matkan lounaat ovat omakustanteiset ja eivät ole ylläolevissa majoitushinnoissa muiden kuin lähtöpäivän osalta.

Tarjous ei sisällä matka- tai matkavakuutusta. Lue Karhun Talon varaus- ja peruutusehdot: https://www.karhuntalo.com/varaus-ja-peruutusehdot

Voit kävellä kauneudessa
Kävele rauhassa
- **Event URL**: https://allevents.in/juuka/pyhiinvaellus-pielisen-ympäri/200028917384736
- **Event Categories**: 
- **Interested Audience**: 
  - total_interested_count: 36

## Ticket Details

- **Ticket URL**: https://www.karhuntalo.com/fi/pyhiinvaellus-pielisen-ympri?utm_source=AllEvents.in&utm_medium=event-discovery-platform&utm_campaign=juuka-events

## Event venue details

- **city**: Juuka
- **state**: IS
- **country**: Finland
- **location**: Kolin Mattila
- **lat**: 63.10837629
- **long**: 29.79197733
- **full address**: Kolin Mattila, Ylä-Kolintie 12 B,Koli, Itä-Suomen Lääni, Finland, Juuka

## Event Organizer details

- **affiliate_id**: 2
- **organizer**: Karhun talo (https://allevents.in/org/karhun-talo/14325033)

## Event gallery

- **Alt text**: banner
  - **Image URL**: https://cdn-az.allevents.in/events10/banners/1aaba1670cfa974137b987e7b4ad5513c57c6d1c27ca630d288e2c23a10f55b0-rimg-w1125-h844-dc14172f-gmir?v=1773659888
- **Alt text**: thumbnail
  - **Image URL**: https://dyn-image.allevents.in/generate-image?v=4&title=Pyhiinvaellus+Pielisen+Ymp%C3%A4ri&date=08+Jun

## FAQs

- **Q**: When is the event happening?
  - **A:** Mon, 08 Jun, 2026 at 03:00 pm (+03:00)
- **Q**: Where is the event happening?
  - **A:** Kolin Mattila, Ylä-Kolintie 12 B,Koli, Itä-Suomen Lääni, Finland, Juuka
- **Q**: Who is organizing the event?
  - **A:** Karhun talo
- **Q**: What type of event is this?
- **Q**: Where can I find ticket details about Pyhiinvaellus Pielisen Ympäri ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Pyhiinvaellus Pielisen Ympäri",
        "image": "https://cdn-az.allevents.in/events10/banners/1aaba1670cfa974137b987e7b4ad5513c57c6d1c27ca630d288e2c23a10f55b0-rimg-w1125-h844-dc14172f-gmir?v=1773659888",
        "startDate": "2026-06-08T15:00:00+03:00",
        "endDate": "2026-06-14T15:00:00+03:00",
        "url": "https://allevents.in/juuka/pyhiinvaellus-pielisen-ympäri/200028917384736",
        "eventStatus": "https://schema.org/EventScheduled",
        "location": {
            "@type": "Place",
            "name": "Kolin Mattila",
            "address": {
                "@type": "PostalAddress",
                "streetAddress": "Ylä-Kolintie 12 B,Koli, Itä-Suomen Lääni, Finland",
                "addressLocality": "Juuka",
                "addressRegion": "IS",
                "addressCountry": "FI"
            },
            "geo": {
                "@type": "GeoCoordinates",
                "latitude": "63.10837629",
                "longitude": "29.79197733"
            }
        },
        "eventAttendanceMode": "https://schema.org/OfflineEventAttendanceMode",
        "description": "Tämä on shamanistinen pyhiinvaellus pyhän järven ympäri. Yhteinen matkamme on kunnioituksemme ilmaisu Pielistä ja sen muinaisia kohtaan. Juhlimme yhdessä myös kaikkea uutta elämää, joka kukoistaa näiden pyhien vesien ympärillä kesäaikaan. Shamanistisella pyhiinvaelluksella aikamme on omistettu kokon",
        "organizer": [
            {
                "@type": "Organization",
                "name": "Karhun talo",
                "url": "https://allevents.in/org/karhun-talo/14325033",
                "description": "Karhun talon tavoitteena on edistää shamanismia ja kansanparannusta Suomessa ja kansainvälisesti. Karhun talo tarjoaa kansanparannusta ja kurssitoimintaa."
            }
        ]
    }
]
```